 Wọn jí òsìsẹ ẹgbẹ alágbèlébù pupa gbé ní ìlú Mogadishu Wọn jí òsìsẹ ẹgbẹ alágbèlébù pupa gbé ní ìlú Mogadishu Ìsẹlẹ náà wáyé ní ǹkan bí ago mẹjọ alẹ ọjọrú ọsẹ èyí tó jẹ àfikún ọpọlọpọ gbọnmi síi omi ò tó tó ti sọ orílẹèdè Somalia di ọkan lára àwọn orílẹèdè tó léwu fún àwọn olùtọtú aláìsàn láti sisẹ. Akọròyìn BBC Africa, Tomi Oladipo jábọ pé àwọn olùgbé Mogadishu níbi tí wọn ti jí nọọsì ọhún gbe sọ wípé lẹyìn tí ìsẹlẹ náà làwọn òsìsẹ aláàbò ti kalẹ síbẹ. Ẹgbẹ alágbèlébù pupa ní ìsẹlẹ náà ká wọn lára bẹẹ sì ni wọn ní ìmọlára rẹ. Wọn sàpèjúwe nọọsì náà gẹgẹ bí ẹni tó máa ńsisẹ lójoojúmọ láti mú ìgbega bá ìlera àwọn ara Somalia. Ko sí ohun tó tanilólobó ẹni tó jí i gbé sùgbọn ẹgbẹ ICRC ní àwọn ńsisẹ pọ pẹlú àwọn tọrọ kàn láti ríi pé wọn tú u sílẹ Ìsẹlẹ ìjínigbé yìí wáyé lẹyìn ọjọ kan tí àwọn agbébọn pa òsìsẹ àjọ elétò ìlera lágbayé, WHO láì mọdí ìsẹlẹ náà. Àwọn iròyin tì ẹ leè ní ìfẹ síí: : Ẹgbẹ alágbèlébù pupa lágbayé, ICRC ní wọn ti jí ọkan lára àwọn òsìsẹ rẹ gbé ní Mogadishu tíí se olú ìlú Somalia. Àwọn agbébọn jí nọọsì ará Germany yìí gbé ní ọgbà ilé isẹ ẹgbẹ alágbèlébù pupa lálẹ ọjọrú ọsẹ. 